24. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 410134/11570 της 24 Νοεμ./16  Δεκ.1980 (ΦΕΚ Β΄ 1278) (Διόρθ. Σφαλμ.στο ΦΕΚ Β΄ 355/22  Ιουν. 1981) Περί υποβολής δηλώσεων παραγωγής και αποθεμάτων οίνων. Έχοντας υπόψη: α)Τις διατάξεις του εδαφ. δ) της παρ. 2 του άρθρ.1 του Ν.Δ. 243/69 «περί βελτιώσεως και προστασίας της αμπελουργικής παραγωγής». β)Τον Κανονισμό (ΕΟΚ) 134/1962 «περί δηλώσεων παραγωγής και αποθεμάτων οίνων», όπως τορποποιήθηκε τελευταία από τον κανονισμό (ΕΟΚ) αριθ. 1136/1970. γ)Ότι είναι απαραίτητο να καθορισθούν οι υπόχρεοι υποβολής δηλώσεων παραγωγής και αποθεμάτων οίνων, καθώς και τα στοιχεία που πρέπει να περιέχονται στις δηλώσεις αυτές. δ)Ότι είναι απαραίτητο να καθορισθούν οι ημερομηνίες που θα υποβάλλονται οι δηλώσεις στις κατά τόπους Διευθύνσεις Γεωργίας και που θα διαβιβάζονται τα απαραίτητα στοιχεία στην αρμόδια Κεντρική Υπηρεσία, αποφασίζουμε: Εκτιμήσεις παραγωγής Άρθρ.1.-1.Η οινική περίοδος αρχίζει την 1η Σεπτεμβρίου και τελειώνει την 31η Αυγούστου του επομένου έτους. 2.Την 31 Αυγούστου κάθε χρόνου οι Διευθύνσεις Γεωργίας προβαίνουν σε εκτίμηση του όγκου της αναμενόμενης παραγωγής γλευκών και οίνων της περιοχής τους. Τα στοιχεία των εκτιμήσεων αυτών διαβιβάζονται μέχρι 10 Σεπτεμβρίου στην αρμόδια Κεντρική Υπηρεσία (Διεύθυνση Μεταποιήσεως και Αγορών) σύμφωνα με το συνημμένο υπόδειγμα Ι. 3.Στα υποβαλλόμενα στοιχεία, οι ποσότητες εκφράζονται σε εκατό λίτρα και χωρίζονται: α)σε λευκούς οίνους και γλεύκη και β)σε ερυθρούς και ερυθρωπούς οίνους και γλεύκη. Για καθεμιά από τις κατηγορίες αυτές αναγράφεται χωριστά η ποσότητα που αναμένεται ότι θα αντιπροσωπεύουν αφ’ ενός οι επιτραπέζιοι οίνοι (οίνοι κοινής καταναλώσεως) και αφ’ ετέρου οι οίνοι ονομασίας, προελεύσεως (ελεγχομένης ονομασίας προελεύσεως και ονομασίας προελεύσεως ανωτέρας ποιότητος) καθώς και ο αντίστοιχος μέσος φυσικός αλκοολικός τίτλος καθεμιάς από τις κατηγορίες αυτές οίνων. 4.Οι Διευθύνσεις Γεωργίας προβαίνουν σε επανεκτίμηση και διόρθωση των αρχικών στοιχείων την 30 Σεπτεμβρίου και την 31η Οκτωβρίου και διαβιβάζουν τα σχετικά στοιχεία στην αρμόδια Κεντρική Υπηρεσία πριν από την 5η Οκτωβρίου και πριν από την 5η Νοεμβρίου, αντίστοιχα, σύμφωνα με το συνημμένο υπόδειγμα Ι. 16.Θ.κ.23 Προστασία Αμπελουργικής Παραγωγής Προστασία Αμπελουργικής Παραγωγής 16.Θ.κ.24 Δηλώσεις αποθεμάτων Άρθρ.2.-1.Κάθε χρόνο, φυσικά ή νομικά πρόσωπα δηλώνουν στις κατά τόπους Διευθύνσεις Γεωργίας τις ποσότητες ελληνικών γλευκών και οίνων, που ευρίσκονται στις εγκαταστάσεις τους την 31η Αυγούστου. Στις δηλώσεις αναγράφονται οι ποσότητες όλων των προϊόντων, ανεξάρτητα από τον τρόπο συσκευασίας και αποθηκεύσεως (σε δεξαμενές, βαρέλια, φιάλες κλπ.) παραγωγής προηγουμένων ετών και διαχωρίζονται κατά είδος, τύπο και κατηγορία, όπως στο συνημμένο υπόδειγμα ΙΙ. 2.Οι δηλώσεις αποθεμάτων υποβάλλονται πριν από την 7η Σεπτεμβρίου στη Διεύθυνση Γεωργίας στην περιοχή της οποίας ευρίσκονται αποθηκευμένα τα προϊόντα. Για κάθε εγκατάσταση υποβάλλεται χωριστή δήλωση. 3.Προϊόντα, που προέρχονται από εισαγωγή από άλλες χώρες, δηλώνονται με χωριστή δήλωση, σύμφωνα με το υπόδειγμα ΙΙΙ. 4.Ανάλογες δηλώσεις αποθεμάτων υποβάλλονται από τους υπόχρεους για τα οινικά προϊόντα που ευρίσκονται αποθηκευμένα στις εγκαταστάσεις τους την 28η Φεβρουαρίου και 31η Μαΐου κάθε χρόνου. Οι δηλώσεις υποβάλλονται στις κατά τόπους Διευθύνσεις Γεωργίας μέχρι την 7η του επόμενου μήνα. 5.Οι Διευθύνσεις Γεωργίας, μετά την υποβολή των δηλώσεων αποθεμάτων σύμφωνα με τα ανωτέρω και το σχετικό έλεγχο των δηλουμένων στοιχείων, συντάσσουν συγκεντρωτικές καταστάσεις, τις οποίες υποβάλλουν στην αρμόδια Κεντρική Υπηρεσία (Διεύθυνση Μεταποιήσεως και Αγορών) μέχρι 30ης Σεπτεμβρίου, 15ης Μαρτίου και 15ης Ιουνίου αντίστοιχα. Οι καταστάσεις συντάσσονται σύμφωνα με οδηγίες της Κεντρικής αυτής υπηρεσίας. 6.Οι κατέχοντες προϊόντα για αυτοκατανάλωση καθώς και οι επαγγελματίες λιανοπωλητές (πρατήρια λιανικής πωλήσεως οίνων, ταβέρνες και εστιατόρια, καταστήματα τροφίμων κλπ.) εξαιρούνται από την υποχρέωση υποβολής δηλώσεως αποθεμάτων οινικών προϊόντων, όπως καθορίζεται με την παρούσα απόφασή μας. Δηλώσεις παραγωγής Άρθρ.3.-1.Κάθε χρόνο, και πριν από την 30ή Νοεμβρίου οι παραγωγοί δηλώνουν στις κατά τόπους Διευθύνσεις Γεωργίας, σύμφωνα με το συνημμένο υπόδειγμα IV, τις ποσότητες: α)οίνων που παρήγαγαν από την αρχή της τρέχουσας οινικής περιόδου, β)γλευκών, της ίδιας περιόδου. Για κάθε εγκατάσταση υποβάλλεται χωριστή δήλωση. 2.Στις δηλώσεις παραγωγής αναγράφονται πλήρη  στοιχεία  του   υπόχρεου  σε  δήλωση  (ονοματεπώ(Μετά τη σελ. 706,592 (α) Σελ. 706,593 Τεύχος 768- Σελ. 85 νυμο ή επωνυμία της επιχειρήσεως, διεύθυνση, κλπ.) και της εγκαταστάσεως όπου παρήχθησαν τα προϊόντα. Οι δηλούμενες ποσότητες προϊόντων, καταχωρίζονται στις δηλώσεις κατά είδος, τύπο κατηγορία και αλκοολικό τίτλο (οίνοι επιτραπέζιοι, ονομασίας προελεύσεως, ρετσίνα, κλπ.) όπως στο συνημμένο υπόδειγμα IV. Οι ποσότητες των προϊόντων εκφράζονται σε εκατόλιτρα (ΕΛ). 3.Μετά τον σχετικό έλεγχο των δηλωμένων στοιχείων παραγωγής, οι Διευθύνσεις Γεωργίας συντάσσουν συγκεντρωτικές καταστάσεις, σύμφωνα με οδηγίες της αρμόδιας Κεντρικής Υπηρεσίας (Δ/νση Μεταποιήσεως και Αγορών) στην οποία και τις υποβάλλουν μέχρι της 31ης Δεκεμβρίου. 4.Με την απόφασή μας αυτή θεωρούνται ως «παραγωγοί» και επομένως υποχρεούνται στην υποβολή δηλώσεως παραγωγής, φυσικά ή νομικά πρόσωπα που έχουν ή είχαν στην κατοχή τους γλεύκη ή οίνους που παρήχθησαν: α)από γλευκοποίηση ή οινοποίηση σταφυλών παραγωγής αμπελώνων που καλλιέργησαν οι ίδιοι ή που είχαν την εκμετάλλευσή τους, β)από μεταποίηση σταφυλών σε γλέυκος η οίνο την οποία πραγματοποίησαν οι ιδιοι ή που έγινε για λογαριασμό τους. Ως εκ τούτου θεωρούνται παραγωγοί στα πλαίσια της αποφάσεώς μας αυτής και υποχρεούνται κατ’ ακολουθία, στην υποβολή δηλώσεως παραγωγής, όσοι γλευκοποιούν σταφυλές κατά οποιοδήποτε τρόπο (πατητήρια κ.λπ.) και διαθέτουν το παραγόμενο γλεύκος στο εμπόριο. Σελ. 706,594 Τεύχος 768- Σελ. 86 Εν τούτοις δεν θεωρούνται ως παραγωγοί με την έννοια αυτής της αποφάσεως, και επομένως δεν υποβάλλουν, δήλωση παραγωγής, τα φυσικά ή νομικά πρόσωπα που η παραγωγή τους σε γλεύκη ή οίνους είναι μικρότερη από 25 εκατόλιτρα και εφ’ όσον δεν φέρεται στο εμπόριο έστω και μέρος της παραγωγής τους, αλλά διατίθεται όλη για αυτοκατανάλωση. Γενικά Άρθρ.4.-1.Εναντίον εκείνων, που δεν υποβάλλουν δήλωση παραγωγής και αποθεμάτων ή που δεν υποβάλλουν δήλωση μέσα στα χρονικά περιθώρια που ορίζεται με τη απόφασή μας αυτή καθώς και εκείνων που δηλώνουν αναληθή ή ψευδή στοιχεία, ασκείται ποινική δίωξη σύμφωνα με τη διαδικασία που προβλέπεται με το Π.Δ/γμα 523/77. 2.Σύμφωνα με το άρθρ. 12 του Ν.Δ 243/79, όπως τροποποιήθηκε με το άρθρο 8 του Νόμ. 427/79, οι παραβάτες των διατάξεων αυτής της αποφάσεως τιμωρούνται με τις ποινές που προβλέπει το άρθ. 458 του Ποινικού Κώδικα. 3.Από την ημερομηνία δημοσιεύσεως της αποφάσεώς μας αυτής στην Εφημερίδα της Κυβερνήσεως η απόφαση αριθ. 337406/337/12.6.1971 καταργείται. 4.Η απόφασή μας αυτή ισχύει από την ημερομηνία δημοσιεύσεώς της στην Εφημερίδα της Κυβερνήσεως. 16.Θ.κ.24 Προστασία Αμπελουργικής Παραγωγής

[Source: greek_legal_code_raptarchis | Tokens: 6261]